· Is dit iets wat jy kan sien? Ons sê; “Jy kan sommer sien daardie twee is verlief, kyk hoe kyk hulle vir mekaar.” of “Jy kan dit is sy/haar oë sien.” of “Sy/haar hele houding wys vir jou hy/sy is verlief.”
As mens het ons verskillende konnotasie aan die woord liefde gekoppel wat nie noodwendig werklike liefde is nie. In ’n sekere sin het ons die woord heeltemal vervlak, waar dit eintlik iets heeltemal anders beteken. Kom ek verduidelik.
In die Bybel word daar gepraat van liefde in ’n heeltemal ander konteks. Daar staan in Joh. 3:16 “Want so lief het God die wêreld gehad, dat Hy sy eniggebore Seun gegee het, sodat elkeen wat in Hom glo, nie verlore mag gaan nie, maar die ewige lewe kan hê.” Dit het niks te doen met enige van die vrae hierbo oor liefde nie, dit het te doen met die wese van God, met Sy samestelling, met wie Hy is.
As ons kyk na die heelal en die alles wat daarin is en ons gaan kyk na waaruit alles bestaan. Vertel die wetenskaplikes ons van kwantumteorie en partikels en die 4 kragte wat dit alles aanmekaar hou.
In die subatomiese wêreld van atome en kwantum deeltjies geld daar net vier grondliggende interaksies of kragte. Sonder hierdie kragte sou daar geen heelal gewees het nie.
2. Die swak wisselwerkende krag is vir sekere radioaktiwiteit verantwoordelik. Dit speel ’n noodsaaklike rol in die kettings van kernreaksies wat energie opwek in die harte van sterre soos ons Son.
Hierdie kragte is deur God daargestel sodat alles kan bestaan. Maar wat laat God bestaan? Ons praat van die Drie-eenheid: God die Vader, God die Seun en die Heilige Gees. Wat bind hulle aanmekaar? Die vyfde krag nl. Liefde.
Liefde is die allesomvattende krag wat nie gebonde is soos die ander 4 kragte nie. Liefde is die krag wat alles aanmekaar hou en alles aan God bind, want dit is God.
Die kleinste boson wat bestaan is die Photon, die boson wat lig gee. ’n Photon is ’n elementêre kwantum partikel ’n bondel elektromagnetiese energie met geen massa nie maar wat tweeledig is of tweeledigheid weerspieël, dit funksioneer as ’n golf of ’n partikel. Die energie daarvan kan nie vanself afneem nie, alhoewel die energie oorgedra kan word deur wisselwerking met ander partikels. Photon is altyd aktief (het ’n frekwensie, golflengte, amplitude en ander golf attribute), in ’n vakuum beweeg dit teen die spoed van lig nl. 2.998 x 108 m/s. In die atmosfeer en ander media soos water neem die spoed af as gevolg van die digtheid van die stof waarin dit beweeg. ’n Photon is elektries neutraal en kan nie elektries gelaai word nie.
Liefde is ’n geestelike krag wat die essensie van God weerspieël. Dit is nie tasbaar nie, tog kan ons dit in verskillende vorme beleef. Dit spreek tot die mense se gees en siel. Dit voed die mense en gee hom/haar ’n sin vir die lewe. Sonder liefde begin die mense wegkwyn en neem sy of haar lewe ’n goddeloosheid aan. Met liefde gedy die mens tot volle glorie in die volheid van God. Omdat liefde Geestelik is, kan dit nie beskryf word soos ’n Photon nie en het dit nie spoed of materiële vorm, maar is dit ’n allesomvattende krag wat samebinding bewerkstellig. Liefdeloosheid bring verval en die totale vernietiging van alles.
Afhangend van die mate van geestelike liefde wat mens het, sal hy/sy God aanvaar en binne God se heerlikheid kan lewe. Deur toenadering tot God kan mens sy liefde ontwikkel en vermeerder om soos Christus te word en word die mens dan in die Godheid opgeneem wanneer sy liggaam verval en slegs die gees mens oorbly.